Dverg (Tolkien)

Dverger er i fiksjonen til J.R.R. Tolkien en rase som befolket verden Arda, en fiktiv forhistorisk jord som innbefatter det kontinentale Midgard. Tolkiens dverger opptrer i bøkene Hobbiten (1937), Ringenes herre (1954–55) og den posthum utgitte verkene Silmarillion (1977), Ufullendte fortellinger (1980) og Historien om Midgard (1983–96), de siste tre redigert av hans sønn og litterære testamentfullbyrder Christopher Tolkien.

Tolkien lot seg inspirere av blant annet dverger i norrøn mytologi. I hans fortellinger er dverger et folk som bor i huler og grotter, inni og under fjellet. De er kortvokste, og har tykke skjegg. Dvergene ble skapt av Aulë, en av Valaene, når han ble utålmodig når han ventet på skapelsen av  Ilúvatars barn, alvene. Ilúvatar ga dem liv etter å ha snakket med Aulë om hva han hadde gjort og sett at han var både ydmyk og angrende. Dvergene i Tolkiens verden levde lenge. Nesten fire ganger så lenge som en vanlig mann (rundt 250 år), men var ikke fruktbare. Å få barn skjedde en sjelden gang, og det var få kvinnelige dverger. Barn av dvergene ble tatt veldig godt vare på av foreldrene, og de ble beskyttet med alle middler mot forskjellige fiender, som for eksempel orker. Et langvarig fiendskap mellom dverger og alver er også en grunn til kryssavl.

Hva som skjer med dem etter at de dør er uklart: en teori (som alvene foretrekker) er at de går tilbake til jorden og steinen de i sin tid ble laget av, en annen (foretrukket av dvergene selv) er at Aulë Skaperen, som de kaller Mahal, samler dem i særskilte saler i Mandos, og at Aulë i gammel tid erklærte for deres fedre at Ilúvatar vil hellige dem og gi dem en plass blant alver og mennesker til slutt.

 Noen dverger 
Glóin er en dverg i Tolkiens Midgard. Han var sønn av Thorin I, og ble født i året 2216 i det tredje tidevervet, og etterfulgte sin far som konge av Durins folk da faren døde i år 2289 T.T.. Han utvidet gruvene i Ered Mithrin, og gav opp Erebor. Han ble etterfulgt av sin sønn, Óin, da han døde i 2385. Navnet Glóin har Tolkien henta fra det norrøne diktet Voluspå, hvor Durin lister opp navn på dvergene som ble skapt av Ymes kropp.

Det var også en annen Glóin. Glóin ble født i år 2703 i det tredje tidevervet. Han var far til Gimli. Denne Glóin var en av de 13 dvergene i følget til Thorin Eikenskjold i Hobbiten, og dermed en av følgesvennene til Bilbo Lommelun. Glóin og hans bror Óin var sønner av Gróin, som var sønnesønn av Borin, som var den yngste sønnen av Kong Náin II og derfor var de i direkte slekt med Durin den Udødelige. Både Glóin og Óin var med i Thorins følge. Glóin døde i år 15 i det fjerde tidevervet.

 Azaghâl var konge over en gruppe dverger i Belegost I det første tidevervet. Han ble drept av dragen Glaurung.
 Bofur var en av de 13 dvergene i Thorin Eikenskjold, Bilbo Lommelun og Gandalv Grå i følget som dro til Erebor for å vinne tilbake dvergenes tapte gull som Smaug voktet. Navnet Bofur har Tolkien henta fra det norrøne diktet Voluspå,.
 Dís er datter av Thráin II, og er en yngere søster av Thorin Eikenskjold. Hun var mor til Fíli og Kíli, og den eneste dvergkvinnen som har blitt nevnt med navn i Tolkiens bøker. 
 Flói var med i Balins følget (andre var Lóni, Óin, Ori, Frár og Náli), som dro tilbake til Moria for å vinne det tilbake. Følget dro fra Erebor i år 2989 i T.T.. 
 Frain var far av Fundin og Gróin og sønn av Borin som var yngste sønn av kong Náin II. Frain var oldefar av Gimli Alvevenn.
 Frár var  med i Balins følget, som dro tilbake til Moria for å vinne det tilbake. Andre dverger i dette følget var blant annet: Flói, Óin, Ori, Lóni og Náli. Døde antakelig en gang mellom årene 2989 og 2994.
 Frerin var var den andre sønnen av kong Thráin II, og var en yngre bror av Thorin Eikenskjold. Han omkom i en ung alder da han ble med i Slaget av Azanulbizar.
 Frór var av Durins folk. Han ble drept sammen med sin far, kong Dáin I, av en drage i Ered Mithrin, og hans bror, Thrór, som overtok kongetittelen.
 Fundin var sønn av Frain, bror av Gróin, og far til Balin og Dwalin. Fundin ble drept under øst-porten i Moria i slaget av Azanulbizar, det siste slaget i krigen mellom dverger og orker.
 Grór var den yngste sønnen av kong Dáin I, og yngre bror av Frór og Thrór. Da Thrór dro fra Jernhøene for å ta igjen Erebor, ble Grór igjen og styrte og regjerte over Durins folk.  Grór var ikke med i  slaget om Nanduhirion og han døde i 2805. Grórs sønnesønn Dáin II Jernfot overtok styringen i Jernhøene.
 Ibûn var en av de siste Lurvedvergene. Han var sønn av Mîm, og bror av Khîm, de bodde på Amon Rûdh i Beleriand. Ibûn ble drept av orker da han og hans far prøvde å komme seg vekk etter å ha blitt forrådt til Morgoth.
 Khîm' var en av de siste Lurvedvergene. Han var sønn av Mîm de på Amon Rûdh i Beleriand. Khîm ble drept av en av de fredløse i Túrins følge.
 Narvi er levde i det andre tideverv, og lagde blant annet Durins dører, som Celebrimbor laget inskripsjonene på.
 Telchar var fra Nogrod i Ered Luin. Han var en av de største smedene i Midgard. Blant hans verker finner vi Angrist, Narsil og Dragehjelmen fra Dor-lómin.
 Thorin I sønn av Thráin I og konge av Durin. Han var ble født i år 2035 i det tredje tidevervet og døde i år 2289.

 Referanser 

 Eksterne lenker 


Kategori:Tolkiens verden